wannaphong/clean_thaiwikipedia huggingface dataset:
# การสังหารหมู่ที่จลิยานวาลาบาค
เหตุสังหารหมู่ที่จลิยานวาลาบาค (บ้างสะกด จัลเลียนวาลาบาค) หรือ การสังหารหมู่ที่อมฤตสระ  เกิดขึ้นเมื่อ 13 เมษายน 1919 เมื่อนายพลจัตวาและจอมพลเรจินอลด์ ไดเออร์สั่งการให้กองกำลังของกองทัพบริติชอินเดียยิงปืนไรเฟิลเข้าใส่พลเมืองชาวอินเดียผู้ปราศจากอาวุธ ในสวนสาธารณะจลิยานวาลาบาคในเมืองอมฤตสระ จังหวัดปัญจาบ ส่งผลให้มีผู้เสียชีวิตอย่างน้อย 379 ราย และบาดเจ็บมากกว่า 1,200 คน

ในวันอาทิตย์ที่ 13 เมษายน 1919 จอมพลไดเออร์ได้ออกประกาศห้ามการรวมกลุ่มหรือชุมนุมของประชาชน แต่การประกาศนี้ไม่ได้ถูกเผยแพร่ไปอย่างทั่วถึง จึงมีชาวบ้านจำนวนมากมารวมตัวกันที่บาคเพื่อเฉลิมฉลองไพสาขี เทศกาลสำคัญของศาสนาฮินดูและสิกข์ รวมถึงประท้วงการจับกุมและขับไล่ผู้นำการเรียกร้องเอกราช สัตยปาล กับ ไซฟุดดิน กิตจลีว ออกนอกประเทศ ไดเออร์แบะกองทหารของเขาเข้าสู่สวนสาธารณะ ปิดกั้นทางเข้าออก ประจำการและกราดยิงฝูงชนในสวนเป็นเวลาสิบนาทีติดต่อกันโดยไม่มีการประกาศแจ้งให้ทราบก่อนล่วงหน้า ส่วนมากเล็งไปยังทางเข้าออกบางส่วนที่ยังไม่ถูกปิดเพื่อกราดยิงผู้ที่พยายามหลบหนี สุดท้ายได้หยุดยิงหลังจำนวนกระสุนร่อยหรอ ในวันถัดมา ไดเออร์ได้ระบุว่า "ข้าพเจ้าได้ยินมาว่ามีคนถูกฆ่าตายไปประมาณ 200 ถึง 300 คน คณะของข้ายิงปืนไปทั้งหมดราว 1,650 ครั้ง"

รายงานผู้เสียชีวิตที่รัฐบาลตีพิมพ์โดยอ้างจำนวนจากเซวาสมาติ (Sewa Samati) สมาคมบริการสังคม (เซวา) หนึ่ง อยู่ที่ 379 ราย ที่ได้รับการยืนยัน, ผู้บาดเจ็บประมาณ 1,200 คน จำนวนนี้ 192 คนบาดเจ็บสาหัส ยอดผู้เสียชีวิตที่ประมาณการณ์โดยไอเอ็นซีอยู่ที่ประมาณ 1,000 ราย และบาดเจ็บมากกว่า 1,500 คน

เหตุการณ์นี้สร้างความตกตะลึงไปทั่วทั้งประเทศBipan Chandra et al, India's Struggle for Independence, Viking 1988, p. 166 และส่งผลรุนแรงต่อความไว้ใจและเชื่อถือของชาวอินเดียในรัฐบาลอังกฤษที่ปกครองอินเดียขณะนั้น p.169 และยิ่งผลักดันไปสู่การดื้อแพ่งในปี 1920–22 นักประวัติศาสตร์บางส่วนเชื่อว่าเหตุการณ์นี้เป็นเหตุผลักดันสำคัญไปสู่จุดจบของการปกครองอินเดียโดยอังกฤษ

จนถึงปัจจุบัน รัฐบาลอังกฤษไม่เคยขอโทษอย่างเป็นทางการถึงเหตุการณ์นี้ มีแต่เพียงแถลงการณ์ "สำนึกผิด" (regret) ในปี 2019
# กินีของโปรตุเกส
โปรตุเกสกินี  ถูกเรียกว่าจังหวัดโพ้นทะเลกินี ตั้งแต่ปีค.ศ. 1951 จนถึงค.ศ. 1972 และจากนั้นจึงกลายเป็นรัฐกินี ตั้งแต่ปีค.ศ. 1972 จนถึงค.ศ. 1974 เป็นอาณานิคมของโปรตุเกสในทวีปแอฟริกาด้านตะวันตกตั้งแต่ปีค.ศ. 1588 ถึง 10 กันยายน ค.ศ. 1974 เมื่อได้รับเอกราชจากโปรตุเกส จึงกลายเป็นกินี-บิสเซา
# วัดนก (จังหวัดพระนครศรีอยุธยา)
วัดนก เป็นวัดร้างที่ตั้งอยู่ที่ ตำบลประตูชัย อำเภอพระนครศรีอยุธยา จังหวัดพระนครศรีอยุธยา โดยตั้งอยู่ทางทิศตะวันออกเฉียงใต้ของ วัดมหาธาตุ

วัดนกแห่งนี้สร้างในสมัยกรุงศรีอยุธยาแต่ไม่ปรากฏนามผู้สร้าง โดยวัดนกได้ปรากฏในพระราชพงศาวดารว่าเป็นที่พำนักจำพรรษาของ พระมหาเถรคันฉ่อง หลังจากที่สมเด็จพระนเรศวรมหาราช ได้กวาดต้อนครัวมอญลงมาหลังจากประกาศอิสรภาพ ส่วน พระยาเกียรติ พระยาราม โปรดเกล้าฯ ให้ตั้งบ้านเรือนอยู่ใกล้วัดขุนแสน

ในคำอธิบายแผนที่พระนครศรีอยุธยาของพระยาโบราณราชธานินทร์ (พร เดชะคุปต์) ได้มีการกล่าวถึงวัดนกไว้ว่า ด้านหลังวัดเป็นที่ขาย ขัน ถาด พาน เครื่องทองเหลือง ส่วนหน้าวัดเป็นตลาดสดเช้าเย็น ส่วนในปัจจุบันกรมศิลปากรได้ขึ้นทะเบียนวัดนกเป็นโบราณสถานและได้ทำการขุดแต่งบูรณะปฏิสังขรณ์จนอยู่ในสภาพปัจจุบันโดยโบราณสถานของวัดที่ยังคงหลงเหลืออยู่คือ พระปรางค์ กับ พระวิหาร วัดนก  ปรางค์ประธาน มีทางเข้าสู่ครรภคูหาทางด้านตะวันออก จัดว่าเป็นปรางค์ในระยะแรกสุดของสมัยอยุธยา ต่อมาภายหลังมีการบูรณะองค์ปรางค์โดยการต่อมุขด้านหน้าองค์ปรางค์ให้ยาวออกมา ฐานของมุขแอ่นโค้งซึ่งน่าจะเป็นการบูรณะในสมัยอยุธยาตอนปลาย
# การครองคู่ในสหราชอาณาจักร
การครองคู่ในสหราชอาณาจักร  คือสถานภาพการการอยู่กินด้วยกันแบบหนึ่งในสหราชอาณาจักร ระหว่างบุคคลเพศเดียวกันและระหว่างบุคคลต่างเพศ การจดทะเบียนครองคู่มีข้อดีกว่าการจดทะเบียนสมรสตรงที่ไม่ต้องเปลี่ยนไปใช้นามสกุลของอีกฝ่าย

เดิมที พระราชบัญญัติการครองคู่ ค.ศ. 2004 (Civil Partnership Act 2004) กำหนดให้บุคคลผู้สามารถจดทะเบียนสถานภาพนี้เป็นบุคคลเพศเดียวกันเท่านั้น อย่างไรก็ตาม ในเดือนกุมภาพันธ์ ค.ศ. 2018 รัฐบาลสหราชอาณาจักรและรัฐบาลสกอตแลนด์เริ่มตรวจแก้กฎหมายฉบับนี้ให้ครอบคลุมถึงบุคคลต่างเพศ บุคคลต่างเพศในอังกฤษและเวลส์สามารถจดทะเบียนการครองคู่ได้ตั้งแต่ 2 ธันวาคม ค.ศ. 2019 ไอร์แลนด์เหนือได้ตั้งแต่ 12 มกราคม ค.ศ. 2020 ประเทศสกอตแลนด์ได้ตั้งแต่ 23 มิถุนายน ค.ศ. 2020 

การแก้ไขกฎหมายครั้งดังกล่าวให้การรับรองทางกฎหมายว่าผู้จดทะเบียนตามพระราชบัญญัติการครองคู่ ค.ศ. 2004 มีสิทธิและความรับผิดชอบเสมอเหมือนผู้จดทะเบียนสมรส สามารถมีกรรมสิทธิ์ร่วมเหนือทรัพย์สิน, สิทธิร่วมเช่าทรัพย์สิน, สิทธิด้านภาษีมรดก, สวัสดิการสังคม, เงินบำนาญ, สิทธิรับผลประโยชน์จากประกันภัย, สิทธิปกครองบุตร และด้านอื่นๆ เช่นเดียวกับคู่สมรสปกติทั่วไปทุกประการ

เมื่อพระราชบัญญัติการสมรส ค.ศ. 2013 อนุญาตให้บุคคลเพียงเดียวกันในอังกฤษและเวลส์สามารถจะทะเบียนสมรสตั้งแต่เดือนมีนาคม ค.ศ. 2014 กฎหมายการครองคู่ก็ยังคงมีอยู่ นอกจากนี้ยังเปิดโอกาสให้คู่รักสามารถเปลี่ยนสถานภาพการครองคู่เป็นสถานภาพการสมรสได้
# มาเก๊าของโปรตุเกส
มาเก๊าของโปรตุเกส เป็นอาณานิคมโปรตุเกสที่เกิดขึ้นจากการตั้งถิ่นฐานของชาวโปรตุเกสใน ค.ศ. 1557 จนกระทั่งสมัยอาณานิคมสิ้นสุดลง และยกอำนาจอธิปไตยมาเก๊าให้กับสาธารณรัฐประชาชนจีนใน ค.ศ. 1999 มาเก๊าเป็นดินแดนที่ยุโรปถือครองในจีนดินแดนแรกและสุดท้ายDillon, Michael (2017). Encyclopedia of Chinese History. New York: Routledge. p. 418. .
# ทรอเฟเดช็องปียง 2021
ทรอเฟเดช็องปียง 2021 เป็นการแข่งขันฟุตบอลทรอเฟเดช็องปียง ครั้งที่ 26 ซึ่งเป็นการแข่งขันฟุตบอลประจำระหว่างทีมชนะเลิศ ลีกเอิง ฤดูกาล 2020–21 ล็อสก์ลีล พบกับ ทีมชนะเลิศกุปเดอฟร็องส์ ฤดูกาล 2020–21  ปารีแซ็ง-แฌร์แม็ง โดยมีกำหนดการแข่งขันในวันที่ 1 สิงหาคม ค.ศ. 2021 ณ สนามกีฬาบลูมฟิลด์ ในเทลอาวีฟ ประเทศอิสราเอล

 การคัดเลือกเจ้าภาพ 
ในวันที่ 11 มีนาคม ค.ศ. 2021สหพันธ์ฟุตบอลฝรั่งเศส ได้ประกาศว่าการแข่งขันจะเกิดขึ้นที่สนาม สนามกีฬาบลูมฟิลด์ ในเทลอาวีฟ ประเทศอิสราเอล โดยมีกำหนดในวันที่ 1 สิงหาคม ค.ศ. 2021
 การแข่งขัน 

 การแข่งขัน 

 GK 30 Léo Jardim  RB 3  Tiago DjalóCB 6  José Fonte (c)CB 4  Sven BotmanLB 28 Reinildo MandavaRM 11 Luiz Araújo    CM 21 Benjamin AndréCM 8  Xeka   LM 7  Jonathan Bamba   CF 9  Jonathan David   CF 17 Burak Yılmazผู้เล่นสำรอง:GK 40 Jules RauxDF 26 Jérémy PiedDF 27 Cheikh NiasseDF 29 Domagoj Bradarić   MF 10 Jonathan Ikoné   MF 12 Yusuf Yazıcı   MF 35 Angel GomesFW 19 Isaac LihadjiFW 22 Timothy Weah   ผู้จัดการทีม: Jocelyn Gourvennec300px GK 1  เกย์ลอร์ นาบัสRB 2  อัชร็อฟ ฮะกีมีCB 24 ทีโล เคเรอร์  CB 3  แพร็สแนล กีมแปมเบ (c)   LB 22 อับดู ดียาโล  CM 21 อันเดร์ เอร์เรราCM 15 ดานีลู ปึไรรา  CM 36 Éric Junior Dina Ebimbe   RW 23 ยูลีอาน ดรัคส์เลอร์  CF 9  เมาโร อิการ์ดิLW 29 Arnaud Kalimuendo   ผู้เล่นสำรอง:GK 30 อาแล็กซ็องดร์ เลอแตลีเยDF 20 แลวีน กูร์ซาวา   DF 31 El Chadaille BitshiabuMF 18 จอร์จีนีโย ไวนัลดึม   MF 33 Nathan BitumazalaMF 34 Xavi SimonsMF 35 Ismaël Gharbi   MF 38 Edouard MichutFW 39 Kenny Nageraผู้จัดการทีม: เมาริซิโอ โปเชติโน

ผู้เล่นยอดเยี่ยมประจำนัด:
Xeka (ลีล)

ผู้ช่วยผู้ตัดสิน:
David Elias Bitton (อิสราเอล)
Sagy Metzamber (อิสราเอล)
ผู้ตัดสินที่สี่:
Gal Leibovitz (อิสราเอล)
ผู้ช่วยผู้ตัดสินวิดีโอ:
David Fuxman (อิสราเอล)
ผู้ช่วยผู้ตัดสินจากการช่วยตัดสินวิดีโอ:
Ziv Adler (อิสราเอล)กติกาการแข่งขัน
แข่งขันเวลาปกติ 90 นาที
ตัดสินด้วยการดวลลูกโทษเพื่อหาผู้ชนะ
ส่งชื่อผู้เล่นสำรองได้เก้าคนและเปลี่ยนตัวผู้เล่นสูงสุดได้ห้าคน

 หมายเหตุ
# วัดนก
วัดนก อาจหมายถึง
 วัดนก กรุงเทพมหานคร
 วัดนก จังหวัดชัยนาท
 วัดนก จังหวัดพระนครศรีอยุธยา
 วัดนก จังหวัดเพชรบุรี
 วัดนก จังหวัดสงขลา
# พระตำหนักสวนกระต่าย
พระตำหนักสวนกระต่าย โบราณสถานประเภทพระตำหนักร้าง ตั้งอยู่ท้ายวัดพระศรีสรรเพชญ์ ในพระราชวังโบราณ สมเด็จพระเจ้าอยู่หัวบรมโกศโปรดเกล้าฯ ให้สร้างขึ้นเพื่อเป็นที่ประทับของกรมขุนพรพินิต "พระตำหนักสวนกระต่าย" ที่ประทับของพระเจ้าอุทุมพรครั้งยังเป็นวังหน้า  พระราชโอรสองค์เล็ก เมื่อกรมขุนพรพินิตอุปราชาภิเษกเป็นกรมพระราชวังบวรสถานมงคล ก็ยังคงประทับอยู่ที่พระตำหนักนี้

ใน พระราชพงศาวดาร ฉบับพระราชหัตถเลขา ได้ระบุไว้ว่าก่อนที่สมเด็จพระเจ้าอยู่หัวบรมโกศจะเสด็จสวรรคตในปี พ.ศ. 2301 สมเด็จพระที่นั่งสุริยาศน์อมรินทร์ขณะดำรงพระอิสริยยศเป็น สมเด็จพระเจ้าลูกเธอ เจ้าฟ้ากรมขุนอนุรักษ์มนตรี ซึ่งผนวชอยู่ ณ วัดละมุด ได้ลาผนวชและมาเฝ้าพระราชบิดาในขณะประชวรหนักโดยได้มาประทับที่พระตำหนักแห่งนี้

โบราณสถานที่เหลืออยู่ คือ ซากฐานพระตำหนัก สระระฆังซึ่งตั้งอยู่ทางทิศเหนือของพระตำหนัก ส่วนโรงอาลักษณ์ และ หอหลวง ไม่เหลือหลักฐานให้เห็นแล้ว
# อำเภออัลมะลาญิม
อัลมะลาญิม  เป็นอำเภอของเขตผู้ว่าการอัลบัยฎออ์ ประเทศเยเมน ใน พ.ศ. 2546 อำเภอนี้มีประชากร 29,573 คน
# วัดละมุด
วัดละมุด อาจหมายถึง
 วัดละมุด จังหวัดพระนครศรีอยุธยา
 วัดละมุด จังหวัดนครปฐม
 วัดละมุด จังหวัดสมุทรสงคราม
# อำเภออัลกุร็อยชียะฮ์
อัลกุร็อยชียะฮ์  เป็นอำเภอของเขตผู้ว่าการอัลบัยฎออ์ ประเทศเยเมน ใน ค.ศ. 2003 อำเภอนี้มีประชากร 29,525 คน
# อำเภอนะอ์มาน
นะอ์มาน  เป็นอำเภอของเขตผู้ว่าการอัลบัยฎออ์ ประเทศเยเมน ใน พ.ศ. 2546 อำเภอนี้มีประชากร 9,252 คน
# อำเภออัลบัยฎออ์
อัลบัยฎออ์  เป็นอำเภอของเขตผู้ว่าการอัลบัยฎออ์ ประเทศเยเมน ใน พ.ศ. 2546 อำเภอนี้มีประชากร 40,289 คน
# อำเภอนาเฏียะอ์
นาเฏียะอ์  เป็นอำเภอของเขตผู้ว่าการอัลบัยฎออ์ ประเทศเยเมน ใน พ.ศ. 2546 อำเภอนี้มีประชากร 13,604 คน
# อำเภอเมืองอัลบัยฎออ์
เมืองอัลบัยฎออ์  เป็นอำเภอของเขตผู้ว่าการอัลบัยฎออ์ ประเทศเยเมน ใน พ.ศ. 2546 อำเภอนี้มีประชากร 29,853 คน
# วัดหว่านบุญ
วัดหว่านบุญ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองหก อำเภอคลองหลวง จังหวัดปทุมธานี มี ดร.พระมหาสมโชค ชุตินฺธโร เป็นเจ้าอาวาส

วัดหว่านบุญสร้างเมื่อ พ.ศ. 2424 โดยมีนางเขียน ลือประเสริฐ ได้บริจาคที่ดินวัด เนื้อที่ 9 ไร่เศษ โดยมีชื่อว่า วัดโคกอีแร้ง ต่อมาในปี พ.ศ. 2525 นางยิ้ม ได้ถวายที่ดินให้วัดเนื้อที่ประมาณ 11 ไร่ ได้รับพระราชทานวิสุงคามสีมาอีกครั้งเมื่อวันที่ 16 มีนาคม พ.ศ. 2519 เขตวิสุงคามสีมา กว้าง 30 เมตร ยาว 50 เมตร ได้ผูกพัทธสีมาเมื่อวันที่ 6 กุมภาพันธ์ พ.ศ. 2520 ด้านการศึกษา ทางวัดได้ดำเนินการเปิดสอนพระปริยัติธรรมตั้งแต่ พ.ศ. 2479 และได้เปิดทำการสอนแผนกบาลีตั้งแต่ พ.ศ. 2538 วัดหว่านบุญยังเป็นสถานที่ปฏิบัติธรรม สามารถปฏิบัติธรรมค้างหลายคืน

เสนาสนะภายในวัด ได้แก่ อุโบสถ ศาลาการเปรียญ วิหาร หอระฆัง กุฏิสงฆ์ 11 หลัง ฌาปนสถาน ศาลาบำเพ็ญกุศล 3 หลัง และศาลาอเนกประสงค์
# อำเภอร็อดมาน
ร็อดมาน  เป็นอำเภอของเขตผู้ว่าการอัลบัยฎออ์ ประเทศเยเมน ใน พ.ศ. 2546 อำเภอนี้มีประชากร 20,150 คน
# วัดเขาน้อย (จังหวัดจันทบุรี)
วัดเขาน้อย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคมบาง อำเภอเมืองจันทบุรี จังหวัดจันทบุรี 

วัดเขาน้อย หรือ วัดสิงขรคีรี ได้รับอนุญาตให้สร้างวัดเมื่อประมาณ พ.ศ. 2375 และได้รับพระราชทานวิสุงคามสีมาเมื่อประมาณปี พ.ศ. 2390

อุโบสถ (หลังเก่า) ลักษณะเป็นอาคารก่ออิฐถือปูนรูปสี่เหลี่ยมผืนผ้า ขนาด 3 ห้อง กว้าง 7.5 เมตร ยาว 11.5 เมตร หลังคาเครื่องไม้มุงกระเบื้อง ชักปีกนกคลุมโดยรอบ ไม่มีเครื่องลำยอง หน้าบันอุดเรียบ เหนือกรอบประตูหน้าต่างมีลวดลายปูนปั้นประดับ ภายในอุโบสถมีจิตรกรรมฝาผนังเป็นภาพพุทธประวัติ ดอกไม้ร่วง ที่บานแผละเป็นภาพทหารฝรั่งเขียนขึ้นเมื่อ พ.ศ. 2450 เพดานเป็นภาพดวงดารา และภาพจับพญากาเผือก ด้านหน้าอุโบสถมีเจดีย์ก่ออิฐถือปูนทรงระฆังตั้งอยู่บนฐานสูง เป็นฐานเขียง เป็นเจดีย์ทรงระฆัง ประกอบด้วยมาลัยเถา องค์ระฆัง และส่วนยอด ซึ่งองค์ระฆังค่อนข้างเพรียว มีประกาศขึ้นทะเบียนและกำหนดเขตที่ดินโบราณสถานในราชกิจจานุเบกษา เล่ม 115 ตอนพิเศษ 38 ง ลงวันที่ 20 พฤษภาคม พ.ศ. 2541
# ปฏิทรรศน์แนวชายฝั่ง
ปฏิทรรศน์แนวชายฝั่ง  เป็นข้อสังเกตที่ขัดแย้งความรู้สึกอย่างหนึ่งที่พบว่าไม่สามารถหาความยาวที่แน่ชัดของชายฝั่งใด ๆ ได้ เนื่องจากมีลักษณะที่ย่อยลงไปได้เรื่อย ๆ คล้ายกับแฟร็กทัล ข้อสังเกตของปรากฎการณ์นี้มีบันทึกไว้เป็นครั้งแรกโดย Lewis Fry Richardson และได้รับการลงรายละเอียดเพิ่มเติมโดย Benoit Mandelbrot
# อำเภอวัลดุเราะเบียะอ์
วัลดุเราะเบียะอ์  เป็นอำเภอของเขตผู้ว่าการอัลบัยฎออ์ ประเทศเยเมน ใน พ.ศ. 2546 อำเภอนี้มีประชากร 19,427 คน   
  
อ้างอิง

วัลดุเราะเบียะอ์
# วัดบางแคน้อย
วัดบางแคน้อย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งแม่น้ำแม่กลอง บริเวณปากคลองบางแค ในตำบลแควอ้อม อำเภออัมพวา จังหวัดสมุทรสงคราม

ประวัติ
วัดบางแคน้อยสร้างเมื่อ พ.ศ. 2411 โดยคุณหญิงน้อย หรือจุ้ย วงศาโรจน์ ซึ่งเป็นน้องสาวของคุณหญิงใหญ่ ภรรยาของเจ้าพระยาวงศาสุรศักดิ์ ผู้สร้างวัดบางแคใหญ่ วัดบางแคในละแวกนั้นมี 3 วัด คือ วัดบางแคใหญ่ วัดบางแคน้อย และวัดบางแคกลาง 

อุโบสถของวัดบางแคน้อย แต่เดิมสร้างบนแพไม้ไผ่ผูกไว้กับต้นโพธิ์ มีพระอธิการทัตเป็นเจ้าอาวาส เรียกอุโบสถแบบนี้ว่า อุทกกุกเขปสีมา ต่อมาพระอธิการรอด เป็นเจ้าอาวาสองค์ที่ 2 ได้ย้ายอุโบสถขึ้นมาปลูกบนพื้นดิน คุณหญิงน้อยได้อุทิศที่ดินจำนวน 8 ไร่ 2 งาน 29 ตารางวา ให้สร้างวัดได้อนุญาตให้ตั้งวัดเมื่อ พ.ศ. 2418 อุโบสถหลังที่สองของวัดจึงสร้างขึ้น เมื่อ พ.ศ. 2430 และผูกพัทธสีมาเมื่อ พ.ศ. 2440 เป็นโบสถ์แบบมหาอุด มีประตูหน้าเพียงประตูเดียว สร้างด้วยอิฐถือปูน เครื่องบนเป็นไม้ หน้าโบสถ์เป็นรูปผีเสื้อ ไม่มีช่อฟ้าใบระกา

เมื่อวัดมีเจ้าอาวาสต่อมาอีก 3 องค์ ก็ไม่ได้บูรณะวัดให้เจริญขึ้น ชาวบ้านจึงพากันไปนิมนต์พระภิกษุเขียว ฐิติสฺสโร จากวัดบางแคใหญ่มาเป็นเจ้าอาวาส ท่านจึงได้มาสร้างศาลาการเปรียญ และอุโบสถหลังใหม่ (หลังที่ 3) แทนหลังเดิมซึ่งผุผัง เมื่อ พ.ศ. 2484 เสร็จปี พ.ศ. 2490 ในสมัยพระครูสมุทรนันทคุณ (หลวงพ่อแพร) ได้พัฒนาวัดต่อ จนกระทั่ง พ.ศ. 2540 อุโบสถหลังที่ 3 เกิดชำรุดทรุดโทรมลงอีก พระครูสมุทรนันทคุณ (แพร นนฺโท) เจ้าอาวาสรูปที่ 7 จึงได้ดำเนินการสร้างอุโบสถหลังใหม่ขึ้น วัดได้รับพระราชทานวิสุงคามสีมา เมื่อวันที่ 16 พฤษภาคม พ.ศ. 2540

อาคารเสนาสนะ
อุโบสถหลังใหม่ มีผนังอุโบสถ ซ้ายและขวาแกะสลักด้วยไม้สักเรื่องราวของทศชาติชาดกฝีมือช่างแกะสลักจากเพชรบุรี ภาพพุทธประวัติผนังด้านในอุโบสถเป็นศิลปะไม้ฝังไม้ คือการฝังไม้โมกมันลงในไม้สักซึ่งรับทอดจากสีครีมลงสู่ไม้สักสีน้ำตาลสวยงาม พื้นของอุโบสถยังปูด้วยไม้ตะเคียนแผ่นโต 7 แผ่น ขนาดหนา 2 นิ้ว ใหญ่ (กว้าง) 39–40 นิ้ว พระประธานในอุโบสถ เป็นพระพุทธรูปเก่าคู่มากับวัด ศิลปะช่างจีน ส่วนแท่นที่ใช้รองพระประธานเป็นไม้มะค่าโมงขนาดใหญ่มาก ขนาดกว้าง 2 เมตรครึ่ง ยาว 3 เมตร หนา 4 นิ้ว ฐานปูนสำหรับประดิษฐานพระประธานเป็นไม้แกะสลักทรงจอมแห

นอกจากนั้นยังมีบุษบกแท่นวัชรอาสน์ ประดิษฐานพระบรมสารีริกธาตุ และภายในกุฏิทรงไทยมหาอุดซึ่งเป็นที่ประดิษฐานหุ่นขี้ผึ้งของสมเด็จพระพุฒาจารย์ (โต พฺรหฺมรํสี) บนกุฎิยังมีพระพุทธเจ้า 28 พระองค์ ทรงกษัตริย์หรือที่เรียกกันว่า พระพุทธรูปทรงเครื่อง และพระพุทธรูปแกะสลักจากหินพระธาตุ
# อำเภอเศาะบาฮ์
เศาะบาฮ์  เป็นอำเภอของเขตผู้ว่าการอัลบัยฎออ์ ประเทศเยเมน ใน พ.ศ. 2546 อำเภอนี้มีประชากร 27,472 คน
# วัดวรโพธิ์
วัดวรโพธิ์ โบราณสถานประเภทวัดในสังกัดคณะสงฆ์ มหานิกาย ตั้งอยู่ที่ ตำบลท่าวาสุกรี อำเภอพระนครศรีอยุธยา จังหวัดพระนครศรีอยุธยา ตั้งอยู่ตรงข้ามกับ วัดโลกยสุธาราม และ วัดวรเชษฐาราม

ประวัติ
วัดวรโพธิ์สร้างในสมัยกรุงศรีอยุธยาตอนต้นไม่ปรากฏนามผู้สร้าง มีชื่อเดิมว่า วัดระฆัง เป็นที่ประทับของสมเด็จพระสังฆราชในสมัยกรุงศรีอยุธยา ต่อมาวัดระฆังได้ปรากฏชื่อในพระราชพงศาวดารว่า พระศรีศิลป์ ได้ผนวชอยู่ที่วัดระฆังแห่งนี้จนได้รับพระราชทานสมณศักดิ์ พระพิมลธรรมอนันตปรีชา ในภายหลังได้ลาผนวชมาขึ้นครองสิริราชสมบัติเป็นสมเด็จพระเจ้าทรงธรรม

ต่อมาในช่วงปลายสมัยกรุงศรีอยุธยา วัดระฆังได้ปรากฏชื่อในพระราชพงศาวดารอีกครั้งในรัชสมัยสมเด็จพระเจ้าอยู่หัวบรมโกศ ประมาณ พ.ศ. 2295–2296 เมื่อคณะสมณทูตที่เดินทางไปเผยแพร่พระพุทธศาสนาที่ลังกาได้นำต้นพระศรีมหาโพธิ์กลับมาปลูกที่วัดระฆังพร้อมกับได้มีการเปลี่ยนชื่อเป็นวัดวรโพธิ์ ต่อมาเมื่อปี พ.ศ. 2300 สมเด็จพระเจ้าอุทุมพรขณะดำรงพระราชอิสริยยศเป็นกรมพระราชวังบวรสถานมงคล พระปรางค์มหาธาตุวัดวรโพธิ์หักลง สมเด็จพระเจ้าอยู่หัวบรมโกศจึงทรงพระกรุณาโปรดเกล้าฯ ให้สมเด็จกรมพระราชวังบวรสถานมงคล เป็นแม่กองในการบูรณะพระมหาธาตุศานติ ภักดีคำ. ขุนหลวงหาวัด กษัตริย์ผู้เสียสละราชย์. กรุงเทพฯ : มติชน, 2561, หน้า 22

 โบราณสถาน 
โบราณสถานภายในวัดประกอบด้วยพระปรางค์ประธาน ซึ่งปัจจุบันเหลือเพียงแต่ซากฐาน ปรางค์ล้อมรอบด้วยระเบียงคดรูปสี่เหลี่ยม มีบันไดขึ้นสู่องค์เรือนธาตุทั้งสี่ด้าน ลักษณะการก่อบัวของฐานปรางค์มีการเล่นระดับแบบที่ปรากฏในแถบล้านนา ปรางค์องค์นี้น่าจะสร้างขึ้นในสมัยอยุธยาตอนกลาง ซึ่งเป็นระยะเวลาที่ศิลปะล้านนาได้แพร่หลายเข้ามาสู่อยุธยามากขึ้น และน่าจะเป็นเวลาเดียวกับการสร้างวิหารสมัยแรก ที่อยู่ภายใต้วิหารสมัยอยุธยาตอนปลายในปัจจุบัน

พระวิหารและพระเจดีย์เหลี่ยม ซึ่งเหลือแต่ซาก พระวิหารที่ประดิษฐานรอยพระพุทธบาทจำลอง พระพุทธรูปปางมารวิชัยกลางแจ้ง เที่ยว 3 วัด รับปีใหม่ ทางด้านทิศเหนือของวัดนี้เป็นที่ตั้งของแท่นพระศรีมหาโพธิ์ ซึ่งสันนิษฐานว่าน่าจะสร้างขึ้นในรัชกาลสมเด็จพระเจ้าปราสาททองเพื่อทรงปลูกพระศรีมหาโพธิ์ที่นำมาจากลังกา
# อำเภออัซซาฮิร
อัซซาฮิร  เป็นอำเภอของเขตผู้ว่าการอัลบัยฎออ์ ประเทศเยเมน ใน พ.ศ. 2546 อำเภอนี้มีประชากร 25,704 คน
# อำเภออัชชัรยะฮ์
อัชชัรยะฮ์  เป็นอำเภอของเขตผู้ว่าการอัลบัยฎออ์ ประเทศเยเมน ใน พ.ศ. 2546 อำเภอนี้มีประชากร 33,873 คน
# วัดแจ้ง (อำเภอเมืองปราจีนบุรี)
วัดแจ้ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหน้าเมือง อำเภอเมืองปราจีนบุรี จังหวัดปราจีนบุรี ที่ดินตั้งวัดมีเนื้อที่ 40 ไร่

วัดแจ้งตั้งเมื่อ พ.ศ. 2391 ที่มาของชื่อวัดสืบเนื่องจากเจ้าพระยาบดินทรเดชา (สิงห์ สิงหเสนี) นำทัพเดินทางกลับจาราชการสงครามที่ประเทศกัมพูชา เมื่อเดินทางถึงบริเวณที่วัดแจ้งก็สว่างดี จึงให้ทหารพักผ่อนที่บริเวณนี้ ต่อมาได้ทำการสร้างวัดขึ้นและได้อัญเชิญพระพุทธรูปที่นำมาจากประเทศกัมพูชา ซึ่งพบ ณ เจดีย์เก่าแก่พุพัง มีต้นโพธิ์ ขนาดใหญ่ขึ้นปกคลุม มาประดิษฐานไว้ในอุโบสถ นามว่า หลวงพ่อเพชร ได้สร้างกุฏิให้อาจารย์เป็นพระภิกษุเขมรที่ติดตามกองทัพมา ให้อาจารย์เป็นผู้ดูแลรักษาวัดในตำแหน่งเจ้าอาวาส วัดได้รับพระราชทานวิสุงคามสีมา เมื่อ พ.ศ. 2499 เขตวิสุงคามสีมา กว้าง 11 เมตร ยาว 29 เมตร 

พุทธลักษณะของ หลวงพ่อเพชร เป็นพระพุทธรูปที่หล่อด้วยโลหะ เกศเป็นเกศบัวตูม นั่งขัดสมาธิเพชร คือ พระบาท (เท้า) ทั้งสองไขว้กัน ฝ่าพระบาทเกี่ยวกระหวัดมองเห็นชัดทั้งสองข้าง พระหัตถ์ (มือ) ขวา ห้อยบนพระชานุ (เข่า) ด้านขวา พระหัตถ์ซ้ายวางอยู่บนหน้าตัก เป็นพระพุทธรูปปางสดุ้งมารหรือปางมารวิชัย สันนิษฐานว่าเป็นพระสร้างสมัยเชียงแสน ปัจจุบันประดิษฐานอยู่ในวิหารแบบล้านนา

พระธาตุวัดแจ้งปราจีนบุรี รูปทรงคล้ายพระธาตุพนม จังหวัดนครพนม และศาลาวิปัสสนา ภายในศาลาประดิษฐานสรีระอดีตเจ้าอาวาส (หลงปู่ทัต) ตั้งอยู่กลางสระน้ำ อุโบสถมีขนาดกว้าง 11 เมตร ยาว 29 เมตร สร้างเมื่อพ.ศ. 2494 เป็นอาคารคอนกรีตเสริมเหล็ก
# กาบูเวร์ดีของโปรตุเกส
กาบูเวร์ดี  เป็นดินแดนอาณานิคมภายใต้การปกครองของจักรวรรดิโปรตุเกส จากการตั้งถิ่นฐานครั้งแรกของหมู่เกาะกาบูเวร์ดีในปีค.ศ. 1462 จนกระทั่งกาบูเวร์ดีได้รับเอกราชในปีค.ศ. 1975 ชื่อกาบูเวร์ดี มาจากสองคำในภาษาโปรตุเกส คือ
 กาบู  ที่แปลได้ว่า "แหลม"
 เวร์ดี  ที่แปลได้ว่า "สีเขียว"
ซึ่งชื่อนี้มีมาจาก กัป-แวร์ ซึ่งเป็นคาบสมุทรเล็กๆ ที่ไม่ได้ไกลจากประเทศเซเนกัลในปัจจุบันLobban, p. 4 . และชื่อนี้ตั้งตามการค้นพบครั้งแรกใน ค.ศ. 1444
# วัดท้ายหาด
วัดท้ายหาด  เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท้ายหาด อำเภอเมืองสมุทรสงคราม จังหวัดสมุทรสงคราม

วัดท้ายหาดสร้างเมื่อ พ.ศ. 2463 ได้รับพระราชทานวิสุงคามสีมา พ.ศ. 2465 ผู้สร้างวัดคือ เจ้าคุณในโกศ ชื่อของวัดเป็นชื่อดั่งเดิมเมื่อมีการสร้างวัด เนื่องจากตั้งอยู่ริมฝั่งแม่น้ำแม่กลอง ด้านเหนือวัดมีหาดเกิดขึ้นกว้างไปถึงกลางแม่น้ำ และสอดคล้องกับชื่อตำบลที่ทางราชการสร้างขึ้นด้วย มีโรงเรียนประชาบาลวัดท้ายหาดอยู่ด้วย

อุโบสถหลังเก่าสมัยรัตนโกสินทร์ตอนต้น แต่เดิมมีหลวงพ่อดำประดิษฐานอยู่ที่วิหารหน้าอุโบสถและมีพระประธานด้านในเป็นพระพุทธรูปปางมารวิชัยซึ่งมีความอัศจรรย์ปรากฏให้เห็นคือ มีน้ำหยดใต้ฐานโบสถ์ตลอดเวลา ต่อมาจึงได้บูรณะให้มีอุโมงค์รอดโบสถ์เพื่อให้ผู้มีจิตศรัทธามารอดโบสถ์ เชื่อกันว่าจะขจัดเสนียดจัญไร หมดเคราะห์ โศก โรคภัย นอกจากนั้นภายในวัดยังประดิษฐานหลวงพ่อคง หลวงพ่อแดง หลวงพ่อดำ ผู้มีจิตศรัทธามักมาบนบานสานกล่าว โดยเฉพาะอย่างยิ่งเรื่องของ การเกณฑ์ทหาร ซึ่งจะได้ยินเสียงประทัดจากหน้าโบสถ์เป็นประจำ
# อำเภออัฏฏ็อฟฟะฮ์
อัฏฏ็อฟฟะฮ์  เป็นอำเภอของเขตผู้ว่าการอัลบัยฎออ์ ประเทศเยเมน ใน พ.ศ. 2546 อำเภอนี้มีประชากร 27,692 คน
# ข้าก้าวผ่าน 1 ล้านชีวิตเพื่อพิชิตเกมมรณะ
ข้าก้าวผ่าน 1 ล้านชีวิตเพื่อพิชิตเกมมรณะ  เป็นซีรีส์มังงะญี่ปุ่น เขียนเรื่องโดยนาโอกิ ยามากาวะ และวาดภาพโดยอากินาริ นาโอะ ตีพิมพ์ในนิตยสาร Bessatsu Shōnen Magazine นิตยสารมังงะแนวโชเน็งของสำนักพิมพ์โคดันชะตั้งแต่เดือนมิถุนายน พ.ศ. 2559 และได้รับการรวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 16 ได้รับการดัดแปลงเป็นซีรีส์อนิเมะโทรทัศน์โดยสตูดิโอมาโฮฟิล์ม ออกอากาศตั้งแต่เดือนตุลาคมถึงธันวาคม พ.ศ. 2563 ฤดูกาลที่ 2 ออกอากาศตั้งแต่เดือนกรกฎาคมถึงกันยายน พ.ศ. 2564

 ตัวละคร 

สื่อ
มังงะ
ข้าก้าวผ่าน 1 ล้านชีวิตเพื่อพิชิตเกมมรณะ เขียนโดย นาโอกิ ยามาคาวะ และวาดภาพประกอบโดยอากินาริ นาโอะ ซีรีส์นี้เริ่มในนิตยสาร Bessatsu Shōnen Magazine ของ Kodansha เมื่อวันที่ 9 มิถุนายน 2016 ซีรีส์นี้เข้าสู่ "การต่อสู้ชี้ขาดครั้งสุดท้าย" ในวันที่ 9 มิถุนายน 2023 Kodansha ได้รวบรวมบทต่างๆ เล่มแรกวางจำหน่ายเมื่อวันที่ 7 ตุลาคม 2016 ณ วันที่ 9 มีนาคม 2023 เล่มที่สิบหกได้รับการเผยแพร่แล้ว 

ในอเมริกาเหนือ ซีรีส์นี้ได้รับอนุญาตให้เผยแพร่เป็นภาษาอังกฤษโดย Kodansha USA ซึ่งเผยแพร่ทั้งในรูปแบบดิจิทัล (ตั้งแต่วันที่ 3 กรกฎาคม 2018) และรูปแบบสิ่งพิมพ์ (28 พฤษภาคม 2019)

รายการ

อนิเมะ
ประกาศการดัดแปลงเป็นอนิเมะ ทีวีซีรีส์เมื่อวันที่ 3 มีนาคม 2020 ผลิตโดย Maho Filmและกำกับโดย Kumiko Habara โดยมี Takao Yoshioka เขียนบท Eri Kojima และ Toshihide Masudate ออกแบบตัวละคร และ Ken Ito แต่งเพลงประกอบ ซีรีส์นี้ออกอากาศตั้งแต่วันที่ 2 ตุลาคมถึง 18 ธันวาคม 2020 ทาง Tokyo MXและช่องอื่นๆ Kanako Takatsuki แสดงเพลงเปิด "Anti world" ในขณะที่ Liyuu แสดงเพลงปิด "Carpe Diem"  ซีรีส์ดำเนินไป 12 ตอน อนิเมะได้รับอนุญาตจาก Crunchyroll สำหรับการสตรีมนอกเอเชียในเอเชียตะวันออกเฉียงใต้และเอเชียใต้ Medialink ได้ให้ลิขสิทธิ์อนิเมะและสตรีมในช่อง YouTube ของ Ani-One และ iQIYI 
ในวันที่ 18 ธันวาคม พ.ศ. 2563 หลังจากออกอากาศตอนจบของซีซันแรกได้ไม่นาน ก็มีการประกาศซีซันที่สองและออกอากาศตั้งแต่วันที่ 10 กรกฎาคมถึง 25 กันยายน พ.ศ. 2564 VTuber Kaede Higuchi แสดงเพลงเปิดของซีซันที่สอง " Baddest " ในขณะที่ Kanako Takatsuki ร้องเพลงปิดของซีซั่นที่สอง "Subversive" 

เมื่อวันที่ 18 พฤษภาคม 2021 มีการประกาศว่าSentai Filmworksได้รับลิขสิทธิ์โฮมวิดีโอ 

รายชื่อตอน
ซีซั่น 1

ซีซั่น 2
# เบอร์มาบะซาร์
เบอร์มาบะซาร์ (, ; ปรมา ปซาร) เป็นปสานหรือตลาดของชุมชนผู้ลี้ภัยชาวพม่าในเมืองเจนไน ประเทศอินเดีย ตั้งอยู่ที่ปาร์รีส์คอร์เนอร์และเป็นหนึ่งในบรรดาพื้นที่ค้าขายที่ไม่มีการจัดการอย่างเป็นระบบหรือตลาดเทาหลายแห่งของเจนไน ปสานตั้งขึ้นในปี 1969 โดยรัฐบาลรัฐทมิฬนาฑู ตัวปสานตั้งอยู่ติดกับสถานีรถไฟเจนไนบีชในย่านจอร์จทาวน์

เบอร์มาบะซาร์ตั้งขึ้นโดยผู้ลี้ภัยชาวพม่าที่มีเชื้อสายชาวทมิฬ และหลบหนีออกจากประเทศพม่าในต้นทศวรรษ 1960 และรัฐบาลได้จัดสรรพื้นที่เพื่อรับผู้ลี้ภัยชาวทมิฬจากพม่านี้ในเจนไน ปสานบริหารงานโดยเบอร์มาทมิจาร์มรุมาลาร์จีสังฆัมนับตั้งแต่ปี 1966

การประมาณในปี 2017 ระบุว่าในเบอร์มาบะซาร์มีร้านค้าราว 600 ร้านและสร้างอาขีพให้กับผู้คนราว 5,000 คน

ดูเพิ่ม
# เนก จันท์ ไสนี
เนก จันท์ ไสนี (เทวนาครี: नेक चन्द सैनी; Nek Chand Saini)"Nek Chand Saini was born on 15 December 1924 in a small Punjabi village of Barian Kalan." Page number 159, 'Univers caches: I’art outsider au Musee Dr Guislain’ Published by ‘Lannoo Uitgeverij’ 2008, , 9789020970234, 15 ธันวาคม 1924 – 12 มิถุนายน 2015) เป็นศิลปินที่เกิดจากการร่ำเรียนเอง (self-taught) ผู้เป็นที่รู้จักในฐานะผู้สร้างสวนหินจัณฑีครห์สวนประติมากรรมในเมืองจัณฑีครห์Nek Chand Rock Garden Sublime spaces & visionary worlds: built environments of vernacular artists, by Leslie Umberger, Erika Lee Doss, Ruth DeYoung (CON) Kohler, Lisa (CON) Stone, Jane (CON) Bianco. Published by Princeton Architectural Press, 2007. . Page 319-Page 322.

เนก จันท์ เติบโตที่ศาการครห์เตหสิล ในปี 1955 ครอบครัวของเขาย้ายมายังจัณฑีครห์หลังปี 1947 ซึ่งเกิดการแบ่งประเทศ ที่ซึ่งเมืองจัณฑีครห์ในขณะนั้นกำลังอยู่ภายใต้การออกแบบเหมืองใหม่ด้วยอิทธิพลตะวันตกของสถาปนิก เลอกอร์บูซีเยร์

เนก จันท์ ได้รับเครื่องยศปัทมศรีจากรัฐบาลอินเดียในปี 1984 เนก จันท์ เสียชีวิตไปเมื่อปี 2015

เนก จันท์ มักใช้เวลาว่างไปกับการเก็บรวบรวมซากจากการทุบทำลายรอบ ๆ เมือง ก่อนจะนำเอาวัสดุที่เก็บได้นี้มาสร้างเป็นแบบจำลองอาณาจักรอันสูงส่งในจินตนาการของเขา ชื่อ สุกรนี (Sukrani) ในนิวเดลี โดยเขาเลือกสร้างตรงหุบเขาในป่าใกล้กับทะเลสาบสุขนา ภายหลังป่าถูกประกาศเป้นพื้นที่อนุรักษ์ในปี 1902 ส่งผลให้งานศิลปะของจันท์ซึ่งสร้างขึ้นบนหุบเขานั้นผิดกฎหมายไปโดยปริยาย อย่างไรก็ตาม เขาสามารถซ่อนมันจากสายตาของเจ้าหน้าได้ถึง 18 ปี จนกระทั่งถูกพบเข้าในปี 1975 ที่ซึ่งในเวลานั้น งานศิลปะของเขาได้เติบโตเป็นสวนขนาด  เต็มไปด้วยประติมากรรมรูปสัตว์ นักดนตรี และธรรมชาติ สร้างขึ้นจากวัตถุดิบที่เก็บได้จากขยะ วิธีการสร้างประติมากรรมของจันท์เริ่มจากการผสมซีเมนต์กับทราย ก่อนจะฉาบด้วยซีเมนต์เปล่าผสมวัสดุจากขยะ เช่น เศษแก้วและซากจากอาคารOutsider Art Sourcebook , ed. John Maizels, Raw Vision, Watford, 2009, p.58
# วัดชัยภูมิ (จังหวัดพระนครศรีอยุธยา)
วัดชัยภูมิ หรือ วัดสะพานถ่าน โบราณสถานประเภทวัดร้างซึ่งตั้งอยู่ที่ ตำบลประตูชัย อำเภอพระนครศรีอยุธยา จังหวัดพระนครศรีอยุธยา

 ประวัติ 
วัดชัยภูมิไม่ปรากฏหลักฐานทางด้านเอกสารเกี่ยวกับประวัติการสร้าง โดยวัดชัยภูมิได้ปรากฏชื่อ พระราชพงศาวดาร ฉบับพันจันทนุมาศ (เจิม) ว่าเป็นวัดที่เจ้ายี่พระยา พระราชโอรสองค์รองของสมเด็จพระอินทราชา ได้มาตั้งทัพเพื่อเตรียมทำสงครามกลางเมืองแย่งชิงราชบัลลังก์กับ เจ้าอ้ายพระยา ผู้เป็นพระเชษฐาซึ่งตั้งทัพอยู่ที่วัดพลับพลาชัย ก่อนจะทำกระทำยุทธหัตถีและสิ้นพระชนม์บนคอช้างพร้อมกันที่เชิงสะพานป่าถ่าน ทำให้เจ้าสามพระยา ผู้เป็นพระอนุชาของทั้งสองพระองค์ได้ขึ้นสืบราชบัลลังก์เป็นสมเด็จพระบรมราชาธิราชที่ 2

หลังจากนั้นวัดชัยภูมิก็ได้รับการบูรณะปฏิสังขรณ์ 2 ครั้งในสมัยกรุงศรีอยุธยาตอนกลางและตอนปลายจนกระทั่งถูกเพลิงเผาทำลายจนกลายเป็นวัดร้างในคราวเสียกรุงศรีอยุธยาครั้งที่ 2 ปัจจุบันวัดชัยภูมิได้ขึ้นทะเบียนเป็นโบราณสถานโดยกรมศิลปากร เมื่อปี พ.ศ. 2484 และทางกรมศิลปากรได้ทำการขุดแต่งและบูรณะปฏิสังขรณ์จนอยู่ในสภาพดังที่เห็นในปัจจุบันเมื่อปี พ.ศ. 2538 
 วัดชัยภูมิ 

 สิ่งก่อสร้างภายในวัด 
ภายในวัดประกอบด้วยเจดีย์ประธานทรงกลมบนเรือนธาตุผัง 8 เหลี่ยม มีทางเข้าสู่ครรภคูหาด้านตะวันออก รูปแบบเจดีย์มีความคล้ายคลึงกับกับเจดีย์ประจำมุมบนฐานไพทีวัดราชบูรณะ ภายหลังการขุดแต่งโบราณสถานภายในวัดโดยกรมศิลปากร เมื่อปี พ.ศ. 2538 พบว่าเป็นวัดที่ได้รับการสร้างขึ้นมาแล้วตั้งแต่สมัยอยุธยาตอนกลาง และได้รับการบูรณะปฏิสังขรณ์ในสมัยอยุธยาตอนปลาย
# วัดชัยภูมิ
วัดชัยภูมิ อาจหมายถึง
 วัดชัยภูมิ จังหวัดกำแพงเพชร
 วัดชัยภูมิ จังหวัดพระนครศรีอยุธยา
 วัดชัยภูมิ จังหวัดประจวบคีรีขันธ์
 วัดชัยภูมิ จังหวัดมุกดาหาร
 วัดชัยภูมิ จังหวัดอุดรธานี